Wat is Coram Deo Pastorale Sentrum? - www.bybelkennis.co.za
Wat is Coram Deo Pastorale Sentrum?
by Mitch Kalp · 30/04/2009
A. Wat is Coram Deo Pastorale Sentrum?
Baie navolgers van Christus weet die Here roep hulle om ander mense in nood te help. Coram Deo wil hierdie geroepenes bemagtig om dit te kan doen. En hoe doen ons dit?
Coram Deo lei mense op om uitstekende terapeute/beraders te wees wat mense help met:
hulle emosionele kruispaaie;
geestelike vrae en groei.
By Coram Deo is ons verbind tot gehalte opleiding van pastorale terapeute
vir diens aan die gemeenskap. Coram Deo is ‘n Artikel 21 Maatskappy sonder winsoogmerk en is die barmhartigheidsarm van Oosterlig gemeente.
Verder is Coram Deo vir hierdie geroepenes ‘n gemeenskap, ‘n “community”. Ons is ook ‘n adres, ‘n sambreel en ook ‘n adminpunt. Hier kan jy jou roeping begin uitleef terwyl jyself groei en groei!
B. Wat is Coram Deo se missie?
Ons wil ŉ professionele Pastorale Sentrum wees wat vir alle mense in ons omgewing die geleentheid bied om nuwe weë en hoop te ontgin. Dit wil ons doen deur…
Respekvolle pastorale gesprekke
Uitnemende opleiding; en
C. Wat is Coram Deo se visie?
Coram Deo Pastorale Sentrum is ŉ handevat ervaring wat hoop bring.
Coram Deo Pastoral Centre is an embracing fellowship creating hope.
Coram Deo ke tshwarano ya segwera yeo e blolago tshepo.
D. Coram Deo kan jou help met:
1. Opleiding en persoonlike groei!
Ons bied die geleentheid om te groei: groei in jou menswees, jou verhoudinge en om jou te help om ŉ bekwame terapeut te word.
2. Berading vir individue
Ons help mense met depressie, wat ly onder seksuele misbruik, kapings, aanrandings of verkragting. Niemand hoef alleen te rou nie. Laat ons toe om jou by te staan in jou tyd van smart.
3. Berading vir jongmense en kinders
Ons bied vertroulike sessies vir tiener en jongmense wat ‘n ding wil uitsorteer – wat dit ookal is.
4. Huwelik- en verhoudingsverryking
Verrykkingsvoorbereiding aan verloofdes en pare wat saam woon.
Omgeegroepe vir verloofdes – veral verloofde meisies.
Coram Deo sorg terapeuties vir mense met MIV/VIGS, mobiliseer sorg aan mense met MIV/VIGS en inisieer bewusmakingsveldtogte. Ons help ook met verkragtings en ander risiko-insidente. Ons verskaf doelgemaakte opleiding aan potensiële beraders.
6. Herstel na egskeiding
Coram Deo bied seminare aan vir mense wat na ŉ egskeiding wil aangaan met hulle lewens. Jy is nie alleen in die storm nie.
Die impak van rou word onderskat. Coram Deo wil ŉ verskil maak in die ervaring van rou. Die rousmartsorgspan hou oor maande en selfs jare tred met weduwees, wewenaars en ouers wat ŉ kind verloor het.
8. Groep vir ouers wie se kinders in die greep van dwelms is
Coram Deo het ‘n groep vir ouers wie se kinders in die greep van dwelms of ander verslawende middels is of was.
9. ‘n Omgeegroep vir mense wat met epilepsie moet saamleef.
10. ‘n Steungroep vir kinders met die “guts” om die reis deur ‘n egskeiding aan te pak.
11. ‘n Omgeegroep vir “cutters” – jongmense wat “cut”.
Ons versprei kos en klere aan behoeftiges in en om Pretoria. Ons help letterlik met ŉ kombers daar waar dit koud is, met ŉ bord kos, met klere as ŉ dogtertjie te skraps vir die winter geklee is, ens. Hierdie barmhartigheidsdiens is ‘n uitgebreide diens wat daadwerklik hulp verleen.
13. Maatskaplike werk
Coram Deo CMR is ŉ geregistreerde Christelike Maatskaplike Raad wat statutêre dienste lewer waar gesinne dit nodig het. Ons help ook straatkinders.
E. Hoe maak ek kontak?
As jy jou gewig wil ingooi en deel word van die energieke span by Coram Deo, of as jy hulp nodig het, of as jy jou lewe en verhoudings wil verryk, skakel ons gerus.
Tel 012 – 998 8323
H/v Lea en Hugostr, Waterkloof Glen, Pretoria.
Misbruik van kerk deur lidmate – Hermie van Zyl
by Mitch Kalp · Published 27/09/2016
Woorde uit die Bybel – Middelaar (2)
Godsdienstige Pluralisme (2)
Gebruike en Gewoontes in die Bybel: Sosiale en Politieke Groepe(3) – JP Louw
Is die Bybel nog relevant?
Die tien gebooie (1)
Moses en sy geloof
Vyf wanbegrippe oor die Nuwe Testament
Jesus is groter as Abraham en die profete (8:48-59)
Laaste 7 Dae: 4,170
Laaste 30 Dae: 25,358
Laaste 365 Dae: 273,931